ਆਲੀਆ ਭੱਟ
ਆਲਿਆ ਭੱਟ (ਜਨਮ 15 ਮਾਰਚ 1993) ਭਾਰਤੀ ਮੂਲ ਦੀ ਬ੍ਰਿਟਿਸ਼ ਨਾਗਰਿਕਤਾ ਦੀ ਇੱਕ ਅਦਾਕਾਰਾ ਅਤੇ ਗਾਇਕਾ ਹੈ, ਜੋ ਹਿੰਦੀ ਫਿਲਮਾਂ ਵਿੱਚ ਕੰਮ ਕਰਦੀ ਹੈ। ਆਲਿਆ ਭੱਟ ਫਿਲਮ ਨਿਰਮਾਤਾ ਮਹੇਸ਼ ਭੱਟ ਅਤੇ ਸੋਨੀ ਰਾਜ਼ਦਾਨ ਦੀ ਪੁੱਤਰੀ ਹੈ, ਉਸਨੇ ਆਪਣੀ ਛੋਟੀ ਉਮਰ ਵਿੱਚ 1999 ਵਿੱਚ ਸੰਘਰਸ਼ ਫਿਲਮ ਵਿੱਚ ਇੱਕ ਬੱਚੀ ਦੀ ਭੂਮਿਕਾ ਨਿਭਾਈ। ਬਾਲਗ ਹੋਣ ਤੋਂ ਬਾਅਦ ਉਸਨੇ ਆਪਣੇ ਐਕਟਿੰਗ ਕੈਰੀਅਰ ਦੀ ਸ਼ੁਰੂਆਤ ਕਰਣ ਜੌਹਰ ਦੀ ਰੁਮਾਂਟਿਕ ਫਿਲਮ ਸਟੂਡੈਂਟ ਆਫ਼ ਦੀ ਈਅਰ (2012) ਤੋਂ ਕੀਤੀ। ਭੱਟ ਭਾਰਤ ਵਿੱਚ ਸਭ ਤੋਂ ਵੱਧ ਤਨਖਾਹ ਲੈਣ ਵਾਲੀਆਂ ਅਦਾਕਾਰਾਵਾਂ ਵਿੱਚੋਂ ਇੱਕ ਹੈ। ਉਹ 2014 ਤੋਂ ਫੋਰਬਸ ਇੰਡੀਆ ਦੀ ਸੇਲਿਬ੍ਰਿਟੀ 100 ਸੂਚੀ ਵਿੱਚ ਪ੍ਰਗਟ ਹੋਈ ਹੈ ਅਤੇ ਉਹ ਅਤੇ 2017 ਦੀ ਫੋਰਬਜ਼ ਏਸ਼ੀਆ ਦੀ 30 ਅੰਡਰ 30 ਦੀ ਸੂਚੀ ਵਿੱਚ ਪ੍ਰਦਰਸ਼ਤ ਕੀਤੀ ਗਈ ਸੀ। ਭੱਟ ਪਰਿਵਾਰ ਵਿੱਚ ਪੈਦਾ ਹੋਈ, ਉਹ ਫਿਲਮ ਨਿਰਮਾਤਾ ਮਹੇਸ਼ ਭੱਟ ਅਤੇ ਅਭਿਨੇਤਰੀ ਸੋਨੀ ਰਜ਼ਦਾਨ ਦੀ ਧੀ ਹੈ।